«Ֆիլմը նախապատրաստւում է,-ընդգծել է Վոլերը:-Սցենարի առաջին ուրւագծերն աւարտւած են, եւ հոկտեմբերին մենք կը սկսենք պատրաստել նկարահանման հարթակը»: Ռեժիսորի խօսքով՝ «Քարանձաւ»-ի իրադարձութիւնները կենտրոնանալու են այն հերոսների վրայ, որոնք մասնակցել են տղաներին փրկելու գործին: Լինելու են չորս կամ հինգ գլխաւոր հերոսներ, որոնց կերպարները հիմնւած են թայւանցի եւ միջազգային այն կամաւորների վրայ, որոնք մասնակցել են գործողութեանը: Թայլանդի կառավարութիւնն աւելի վաղ յայտնել է, որ Թհամ Լուանգի իրադարձութիւնների մասին նկարահանւած բոլոր ֆիլմերը պէտք է անցնեն համապատասխանութեան յատուկ ստուգում, սակայն, ինչպէս գրում է «Bangkok Post» թերթը, դա, ամենայն հաւանականութեամբ, վերաբերում է արտասահմանեան արտադրութեան կինոժապաւէններին: